NDPC (નાર્કોટિક ડ્રગ્સ એન્ડ સાયકોટ્રોપિક સબસ્ટન્સ) એક્ટ 1985 અંતર્ગત 1998માં થયેલ કેસમાં પૂર્વ આઈપીએસ અધિકારી સંજીવ ભટ્ટની મુશ્કેલીઓ વધી છે. ગુજરાત હાઈકોર્ટના આદેશ બાદ આ કેસમાં સંજીવ ભટ્ટની અટકાયત કરી લેવામાં આવી છે. ગુજરાત CIDએ સંજીવ ભટ્ટની અટકાયત કરી છે, સંજીવ ભટ્ટ ઉપરાંત અન્ય 6 લોકોની પણ અટકાયત કરી છે જેમાં બે પૂર્વ પોલીસ અધિકારીઓ પણ સામેલ છે. ગાંધીનગરમાં આ તમામ લોકોની પૂછપરછ થઈ રહી છે. આ ઘટના બની ત્યારે સંજીવ ભટ્ટ બનાસકાંઠાના ડીસીપી તરીકે ફરજ બજાવી રહ્યા હતા.